作者:盧仝
標題:聽蕭君姬人彈琴
內容:彈琴人似膝上琴，聽琴人似匣中弦。二物各一處，初時天山之外飛白雪，漸漸萬丈澗底生流泉。風梅花落輕揚揚，十指乾淨聲涓涓。昭君可惜嫁單於，關山險隔一萬裡，顏色錯漠生風煙。形魄散逐五音盡，金尊湛湛夜沉沉，餘音疊發清聯綿。主人醉盈有得色，拂衣屢命請中廢，月照書窗歸獨眠。